ועדת העבודה, הרווחה והבריאות, כנסת 16, פרוטוקול מספר 215, 2004-07-11 10:00

שאול יהלום: בוקר טוב, אני מתכבד לפתוח את הישיבה.

ג'ודי וסרמן: בחוק נפלו שתי טעויות; ראשית, התיקון לחוק קבע ייצוג את האדם שאושפז בכפייה, אם אושפז על פי צו של בית משפט על ידי הסנגוריה הציבורית.

ג'ודי וסרמן: בתיקון העקיף לחוק הסיוע המשפטי הטעות נעשתה על פניה בסעיף שמדבר על אשפוז על פי צו של בית משפט.

ג'ודי וסרמן: אנחנו מבקשים למחוק את המלים "כאמור בסעיף 28 לחוק העיקרי", משום שמדובר על אשפוז בכפייה לפי צו של בית משפט.

ג'ודי וסרמן: כמו כן ב-2 במקום (ז) צריך להיות (ו).

אריה אלדד: ברור לי שזה תיקון טכני, אבל נדמה לי שמה שקורה בארץ בתחום האשפוזים מזמן הלך להגן על החולה הרבה יותר מאשר להגן על הציבור.

אריה אלדד: לכן נדמה לי שיש לנו היום הזדמנות לעצור ולחזור לשר הבריאות ולומר לו: אנו דורשים שתעשה סדר בכל החקיקה בתחום בריאות הנפש.

אריה אלדד: החולה האחרון שהשליך עוברת אורח מגשר בנתיבי איילון היה חולה שפנה אל אברבנל, ביקש אשפוז, ואמרו לו: אנחנו לא מאשפזים אותך.

אריה אלדד: יש לנו עשרות מקרים כאלה כל חודש.

שאול יהלום: האבחנה היתה נכונה.

אריה אלדד: אין לי ספק שראוי לתקן, אבל יש לנו הזדמנות לצלצל בפעמון ולהגיד להם: מאוד לא מוצא חן בעינינו מה שאתם עושים.

שאול יהלום: אני בהחלט מוכן, ללא קשר לזה.

שאול יהלום: אם אדוני מציע שנעשה כאן דיון על הנושא של האשפוז ומי מגן יותר על מי, אני בהחלט מוכן לעשות דיון.

שאול יהלום: אגב, יש לנו כאן דיון שצריך להיות בכל הנושא של בריאות הנפש, ואנו מעכבים אותו רק בגלל ששר הבריאות- -

וילמה מאור: הוא כבר אישר.

שאול יהלום: הוא כבר אישר, אבל עד עכשיו הוא לא אישר לנו.

שאול יהלום: כאן זה רק יושב ראש הכנסת העיר לנו, כאשר הלכו להכין את החוק ובדקו את זה בלשכתו, על שתי הערות טכניות, ואנחנו חייבים לאשר את זה כמקובל כדי לא לעכב חקיקה שכבר עשינו.

שאול יהלום: אני מציע לאשר את שני התיקונים.

אריה אלדד: אם אתה מבטיח שיתקיים דיון בנושא.

שאול יהלום: כן, יהיה דיון בכל הנושא של בריאות הנפש.

שאול יהלום: כבר יש תאריך, אם תתעניין אצל המנהלת, בהשתתפות שר הבריאות.

שאול יהלום: מאחר שאני מאוד מקפיד על הנושא שאמרת, לא רציתי לערוך דיון בלא שר הבריאות.

שאול יהלום: ובכן, מי בעד תיקוני הטעויות?

שאול יהלום: פה אחד.

שאול יהלום: אושרו.

שאול יהלום: תודה רבה, הישיבה נעולה.